**CONTRACT DE FURNIZARE ALIMENTE**

**NR. ........................**

În temeiul Legii nr.98/2016 privind achizițiile publice, s-a încheiat prezentul contract de furnizare de produse, între

**Art.1. PĂRŢILE**

**1.** Autoritatea contractanta **SPITALUL DE PSIHIATRIE TULGHES,** adresa : loc.Tulghes, Str. Principală, nr.34, jud.Harghita , cod fiscal : 4367728, cont RO65TREZ2F660601200301X, deschis la Trezoreria Toplița reprezentata prin ..................................... in calitate de **ACHIZITOR**, pe de o parte ,

Si

**2. S.C. ……………………………………….** Sediul: ………………………………., ………………………………. FAX: ………………….., nr. de înmatriculare …………………….., cod fiscal ………………………. cont nr. ………………………………. deschis la Trez. Suceava, reprezentat prin administrator ……………………..parte denumită în continuare **FURNIZOR**

Au convenit să încheie prezentul contract de furnizare ca urmare a aplicării procedurii de achiziţie publică ................................................ din ......................................., cu respectarea următoarelor clauze:

**DEFINIŢII:**

În prezentul contr act următorii termeni vor fi interpretaţi astfel:

**Contract** – actul juridic care reprezintă acordul de voinţă al celor două părţi, încheiat între o autoritate contractantă, în calitate de achizitor, şi un furnizor de produse, în calitate de furnizor;

**ACHIZITOR** şi **FURNIZOR** – părţile contractante, astfel cum sunt acestea denumite în prezentul contract :

**FURNIZOR** – ofertantul/ofertanţii declaraţi câştigători în urma unei proceduri de achiziţie publică;

**ACHIZITOR** – unitate sanitară cu paturi din Romania, din sistemul Ministerului Sănătăţii;

**Preţul (valoarea) contractului** – preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

**Produse** – produse cuprinse în anexele la prezentul contract, pe care furnizorul se obligă prin contract să i le furnizeze achizitorului;

**Servicii** – servicii aferente livrării produselor, respectiv activităţi legate de furnizarea produselor, cum ar fi: transportul, asigurarea, înlocuirea materialelor şi orice alte asemenea obligaţii care revin furnizorului prin contract;

**Standarde** – standardele, reglementările tehnice sau altele asemenea, prevăzute în Caietul de sarcini şi în propunerea tehnică;

**Origine** – locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului.

**Destinaţie finală** – locul unde furnizorul are obligaţia de a furniza produsele;

**DDP** – termen comercial definit conform regulilor şi uzanţelor internaţionale, guvernate de regulamentul INCOTERMS, şi anume: franco destinaţie vămuit (DDP = Delivered Duty Paid);

**Forţa majoră** – un eveniment mai presus de controlul părţilor, care nu se datorează greşelii sau vinii acestora, care nu putea fi prevăzut în momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus, care, fără a crea o imposibilitate de executare, face extrem de costisitoare executarea obligaţiilor uneia din părţi;

**Zi** – zi calendaristică; an - 365 de zile.

**Art. 2. OBIECTUL CONTRACTULUI**

**2.1 FURNIZORUL** se obligă să furnizeze o cantitate maxima estimata ................................( conform anexa), în perioada/perioadele convenite și în conformitate cu obligaţiile asumate prin prezentul contract.

**2.2** **ACHIZITORUL** se obligă să achiziţioneze, şi să plătească preţul convenit pentru îndeplinire contractului de furnizare alimente, respectiv Loturile: ...........................

**Art. 3. PREŢUL ŞI CONDIŢIILE DE PLATĂ**

**3.1.** Preţul unitar convenit pentru furnizarea produsele prevăzute la Art. 2 din prezentul contract este de ......... lei/kg**,** exclusiv T.V.A și include transportul şi descărcarea la destinatia finală. Valoarea totală a contractului este de **……………… RON**  fără TVA.

**3.2.** Preţul rămâne ferm pe toată durata de îndeplinire a contractului subsecvent.

**3.3.**  **FURNIZORUL** este de acord ca plata să se facă în termen de **60 de zile** de la data înregistrării de primire a facturii emise.

**3.4. FURNIZORUL** va emite câte o factură pentru produsele livrate pe bază de comandă fermă scrisă, primită de la **ACHIZITOR**.

**3.5.** **ACHIZITORUL** va efectua plăţile în lei (RON) către **FURNIZOR** în termen de 60 zile de la data înregistrării de primire a facturii emise.

**3.6.** În cazul în care Furnizorul nu îşi îndeplineşte în termenul convenit obligaţiile asumate faţă de Achizitor, acesta are dreptul de a percepe din valoarea contractului subsecvent, dobânda legală penalizatoare prevăzută la art. 3 alin. 21 din Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar, aprobată prin Legea nr. 43/2012, cu modificările şi completările ulterioare, pentru partea din contract neîndeplinită.

**3.7.** În cazul în care Achizitorul, din vina sa exclusivă, nu îşi onorează obligaţiile de plată în termenul convenit, atunci Furnizorul are dreptul de a solicita plata dobânzii legale penalizatoare, aplicată la valoarea plăţii neefectuate, în conformitate cu prevederile art. 4 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

**3.8.** Dacă **ACHIZITORUL** nu onorează facturile în termen de 60 de zile, **FURNIZORUL** are dreptul de a sista livrarea produselor. Imediat ce **ACHIZITORUL** onorează factura, **FURNIZORUL** va relua livrarea produselor în cel mai scurt timp posibil.

**Art. 4. OBLIGAŢIILE PĂRŢILOR**

**4.1.** Obligaţiile **FURNIZORULUI** :

**4.1.1.** Furnizorul se obligă să furnizeze produsele în termen de maxim **3** **zile** de la primirea comenzii transmise de achizitor, în programul de lucru al autorității contractante , luni-vineri între orele 08,00—16,00.

**4.2.** Obligaţiile **ACHIZITORULUI** :

**4.2.1. ACHIZITORUL** are obligaţia să plătească **FURNIZORULUI** preţul convenit pentru îndeplinirea Contractului, în modalitatea şi termenul prevăzute prin prezentul Contract.

**4.2.2. ACHIZITORUL** are obligaţia să recepţioneze produsele livrate de **FURNIZOR**, dacă acesta a respectat toate condiţiile de la pct. 4.1.

**Art. 5. DURATA**

* 1. **Prezentul contract intră în vigoare la data de ............. șiare valabilitate până la data de ..............**

**Art. 6. DOCUMENTELE CONTRACTULUI**

**6.1.** Documentele prezentului contract sunt:

a) contractul – forma scrisă a acordului de voinţă a părţilor contractului

b) documentaţia de atribuire

c) propunerea tehnica

d) propunerea financiară

e)alte anexe la contract

**Art. 7. STANDARDE**

**7.1.** Produsele furnizate în baza contractelor încheiate între furnizori şi unităţile sanitare cu paturi vor respecta standardele prezentate de către furnizor în propunerea sa tehnică.

**7.2.** Când nu este menţionat nici un standard sau reglementare aplicabilă se vor respecta standardele sau alte reglementări autorizate în România.

**7.3.** Furnizorii, în cadrul contractelor încheiate cu unităţile sanitare, vor respecta standardele de raportare, comunicare, gestiune a livrărilor şi a comenzilor, trasabilitate a produselor şi gestiune a decontărilor stabilite de achizitori, conform metodologiilor de lucru ce se vor constitui ca anexă la prezentul contract.

**Art.8. DREPTURI DE PROPRIETATE INTELECTUALĂ**

**8.1.** **FURNIZORUL** are obligaţia de a despăgubi **ACHIZITORUL** împotriva oricăror:

**a)** reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate,

**b)** daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Caietului de sarcini întocmit de către **ACHIZITOR**.

**Art.9. GARANŢIA DE BUNĂ EXECUŢIE A CONTRACTULUI**

**9.1.** - (1) Furnizorul se obligă să constituie garanţia de bună execuţie a contractului în cuantum de 5% din valoarea acestuia fara TVA, respectiv **..............** în termen de maxim 5 zile lucrătoare de la semnarea contractului.

**9.2.** - Achizitorul se obligă să elibereze garanţia pentru participare numai după ce furnizorul a făcut dovada constituirii garanţiei de bună execuţie.

**9.3.** - Achizitorul are dreptul de a emite pretenţii asupra garanţiei de bună execuţie, în limita prejudiciului creat (inclusiv pentru plata de către autoritatea contractantă a contravalorii analizelor de laborator ce au avut valori ce nu au corespuns cu datele din propunerea tehnică/datele de pe eticheta produsului), dacă furnizorul nu îşi îndeplineşte nu îşi execută, execută cu întârziere sau execută necorespunzator obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru furnizorului, precizând totodată obligaţiile care nu au fost respectate.

**9.4.** – Achizitorul se obligă să restituie garanţia de bună execuţie în cel mult 14 zile de la data întocmirii procesului-verbal de recepţie a produselor care fac obiectul contractului şi/sau de la plata facturii finale, dacă nu a ridicat până la acea dată pretenţii asupra ei.

**9.5**. - Garanţia produselor este distinctă de garanţia de bună execuţie a contractului.

**Art.10.RECEPŢIE, INSPECŢII ŞI TESTE**

**10.1.** - Achizitorul sau reprezentantul sau are dreptul de a inspecta si/sau de a testa produsele pentru a verifica conformitatea lor cu specificatiile din anexa/anexele la contract.

**10.2.** - (1) Inspectiile si testarile la care vor fi supuse produsele, cât si conditiile de îndeplinire a receptiei provizorii si a receptiei finale (calitative) sunt descrise în anexa/anexele la prezentul contract.

(2)Achizitorul are obligatia de a notifica, în scris, furnizorului identitatea reprezentantilor sai împuterniciti pentru efectuarea receptiei, testelor si inspectiilor.

**10.3.** - Inspectiile si testele din cadrul receptiei provizorii si receptiei finale (calitative) se vor face la destinatia finala a produselor in cadrul Spitalului.

**10.4.** - Daca vreunul din produsele inspectate sau testate nu corespunde specificatiilor, achizitorul are dreptul sa îl respinga, iar furnizorul are obligatia, fara a modifica pretul contractului:

**a)** de a înlocui produsele refuzate; sau

**b)**de a face toate modificarile necesare pentru ca produsele sa corespunda specificatiilor lor tehnice.

**10.5.** - Dreptul achizitorului de a inspecta, testa si, daca este necesar, de a respinge nu va fi limitat sau amânat datorita faptului ca produsele au fost inspectate si testate de furnizor, cu sau fara participarea unui reprezentant al achizitorului, anterior livrarii acestora la destinatia finala.

**10.6.** - Prevederile clauzelor 13.1-13.4 nu îl vor absolvi pe furnizor de obligatia asumarii garantiilor sau altor obligatii prevazute în contract.

**Art.11**. Art.11 nu contine prevederi.

**Art.12. LIVRAREA PRODUSELOR ŞI DOCUMENTELE CARE LE ÎNSOŢESC**

**12.1.** **(1)** **FURNIZORUL** are obligaţia de a livra produsele la destinaţia finală indicată în baza comenzilor transmise de **ACHIZITOR**.

**(2)** **FURNIZORUL** are obligaţia de a respecta :

**-** termenul de livrare stabilit de **3 zile** după primirea comenzilor,convenit prin contract.

**12.2.** La expedierea produselor, **FURNIZORUL** are obligaţia de a transmite **ACHIZITORULUI,** următoarele documente care însoţesc produsele:

**a)** factura fiscală

**b**) declaratie de conformitate/certificat de calitate

**12.3.** Certificarea de către **ACHIZITOR** a faptului că produsele au fost livrate parţial sau total se face după recepţie, prin semnarea de primire de către reprezentantul autorizat al acestuia, pe documentele emise de **FURNIZOR** pentru livrare (factură fiscală și certificat de conformitate/declarație de conformitate).

**12.4.** Mijloacele de transport trebuie sa fie curate, desinfectate, aerisite, lipsite de mirosuri straine sau substante toxice, sa fie ferite de orice posibilitate de poluare, degradare sau contaminare; autorizate din punct de vedere sanitar-veterinar.

**12.5.** Livrarea produselor se consideră încheiată în momentul în care sunt îndeplinite prevederile clauzelor 12.1. – 12.4.

**Art.13. ASIGURĂRI**

**13.1.** **FURNIZORUL** are responsabilitatea de a asigura integritatea produselelor furnizate împotriva pierderii sau deteriorării neprevăzute la fabricare, transport, depozitare şi livrare, până în momentul în care acestea sunt recepţionate de către **ACHIZITOR**. După încheierea procesului verbal de recepţie responsabilitatea cu privire la asigurarea integrității produselor trece în sarcina **ACHIZITORULUI**.

**Art.14.TRANSPORT**

**14.1.** **FURNIZORUL** are obligaţia de a asigura şi de a plăti transportul încărcăturii până la destinaţia precizată în comandă.

**14.2.** În situaţia în care **ACHIZITORUL** doreşte schimbarea destinaţiei, va trebui să anunţe **FURNIZORUL** cu cel puţin 3 zile înainte de data livrării către destinaţia care va fi schimbată şi să obţină confirmarea acestuia.

**Art.15.PERIOADA DE VALABILITATE ŞI ÎNLOCUIREA PRODUSELOR**

**15.1.** Produsele vor fi livrate la începutul perioadei de garanţie. Dacă în momentul recepţiei produselor, termenul de valabilitate rămas al acestora este mai mic de 80% din perioada totală de valabilitate, **ACHIZITORUL** poate respinge produsele în cauză.

**Art.16. CALITATEA PRODUSELOR**

**16.1.** **FURNIZORUL** are obligaţia de a garanta că produsele furnizate prin contract sunt conforme cu specificaţiile tehnice şi fără nici un viciu ascuns, ca sunt conform cu propunerea tehnica prezentată.

**16.2. FURNIZORUL** are obligaţia de a livra produsele lasediul Spitalului de Psihiatrie Tulghes.

**16.3.** Pe lângă furnizarea efectivă a produselor **FURNIZORUL** are obligaţia de a presta şi serviciile aferente furnizării şi descărcării produselor, fără a modifica preţul.

**16.4. ACHIZITORUL** are dreptul de a notifica imediat **FURNIZORULUI**, în scris, orice plângere sau reclamaţie ce apare în conformitate cu calitatea produselor.

**16.5.** La primirea unei astfel de notificări **FURNIZORUL** are obligaţia de a înlocui produsul în 48 de ore sau într-o perioadă convenită de comun acord între părţi, fără costuri suplimentare pentru **ACHIZITOR** şi de a solicita testarea produselor în prezenţa sa în conformitate cu punctul 10.3.

**16.6.** Dacă **FURNIZORUL**, după ce a fost înştiinţat, nu reuşeşte să remedieze defectul în perioada convenită, **ACHIZITORUL** are dreptul de a achiziţiona produsele din altă sursă fără a aduce nici un prejudiciu oricăror altor drepturi pe care **ACHIZITORUL** le poate avea faţă de **FURNIZOR** prin contract.

**Art.17. ACTUALIZAREA PREŢULUI CONTRACTULUI**

**17.1. ACHIZITORUL** plăteşte **FURNIZORULUI** valoarea cantităţii comandate şi recepţionate, la preţurile din propunerea financiară, anexă la contract.

**17.2.** - Pretul produselor se actualizeaza doar in urmatoarele conditii:

1) au avut loc modificari legislative, modificari ale normelor tehnice sau au fost emise, de catre autoritatile locale, acte administrative care au ca obiect instituirea, modificarea sau renuntarea la anumite taxe/impozite locale, al caror efect se reflecta în cresterea/diminuarea cheltuielilor pe baza carora s-a fundamentat pretul contractului;

2) pe piata au aparut anumite conditii, în urma carora s-a constatat cresterea/diminuarea indicilor de pret pentru elemente constitutive ale ofertei, al caror efect se reflecta în cresterea/diminuarea cheltuielilor pe baza carora s-a fundamentat pretul contractului.

Pretul va fi ajustat având în vedere urmatoarele:

a) Indicele Pretului de Consum (in functie de lot), calculat in baza documentului scris (in original) obtinut de catre furnizor de la Institutul National de Statistica, prin raportarea acestuia la perioada de baza(data de inceput a contractului).

b) Formula de calcul: P actualizat=Pretul initial\*Indicele preturilor de consum(pentru lotul in cauza)/100. Partea contractanta care solicita modificarea pretului (diminuare/crestere)va emite o notificare scrisa, insotita de documente justificative oficiale (buletin, statistici emise de INSS). Notificarea se transmite cu minim 3 zile lucratoare inainte de data punerii in aplicare a modificarii solicitate. In caz contrar ajustarea este inacceptabila.

**Art.18. AMENDAMENTE**

**18.1** Nu vor fi acceptate decât produsele cu parametrii tehnici menţionati de către FURNIZOR în propunerea tehnică. Dacă FURNIZORUL nu mai poate livra produsele conform ofertei sale este obligat să anunţe imediat ACHIZITORUL iar contractul incetează de drept fără a mai fi necesară notificarea între părţi.

**Art. 19. ÎNCETAREA CONTRACTULUI**

**19.1.** Prezentul contract încetează în următoarele cazuri:

**a**) una dintre părţi nu îşi execută una dintre obligaţiile enumerate la Art. 3. şi Art. 4. Partea care invocă o cauză de încetare a prevederilor prezentului contract o va notifica celeilalte părţi, cu cel puţin 5 zile înainte de data la care încetarea urmează să-şi producă efectele;

**b)** atunci când părţile de comun acord solicită încetarea efectelor contractului printr-un act adiţional care va cuprinde acordul părţilor si condiţiile în care se va realiza aceasta;

**c)** conform Art.20. – “Forţa Majoră”

**d)** - achizitorul își rezervă dreptul de a denunța unilateral prezentul contract, printr-o notificare scrisă, fără nici o compensație, de la data încheierii contractelor subsecvente, acordurilor-cadru de către Ministerul Sănătății, în calitate de unitate centralizată de achiziții. În acest caz furnizorul are dreptul de a pretinde numai plata corespunzătoare pentru partea din contractul subsecvent îndeplinită până la data denunțării unilaterale a prezentului contract.

**19.2.** Încetarea prezentului contract conform art.19.1. nu va avea nici un efect asupra obligaţiilor deja scadente între părţile contractante.

**19.3.** Prevederile prezentului capitol (Art.19.) nu înlătură răspunderea părţii care în mod culpabil a cauzat încetarea contractului.

**19.4** Nerespectarea obligaţiilor asumate prin prezentul contract de către una dintre părţi, in mod culpabil si repetat, da dreptul părţii lezate de a considera contractul de drept reziliat si de a pretinde plata de daune-interese.

**Art. 20. FORŢA MAJORĂ**

**20.1.** Nici una dintre părţile contractante nu răspunde de neexecutarea la termen sau de executarea în mod necorespunzător – total sau parţial – a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege.

**20.2.** Partea care invocă forţa majoră este obligată să ia toate măsurile posibile în vederea limitării consecinţelor lui şi să notifice celeilalte părţi producerea evenimentului şi la cererea acesteia, să o dovedească, în termen de 7 zile.

Forţa majoră se probează conform prevederilor legale.

**20.3.** Suportarea pagubelor cauzate de cazurile de forţă majoră se face potrivit dreptului comun.

**Art. 21. CESIUNEA**

**211. Cesiunea** este permisa doar in ceea ce priveste creantele de plata nascute din contract, obligatiile nascute ramanand in sarcina partilor contractante, astfel cum au fost stipulate si asumate initial.

**Art.22. SOLUŢIONAREA LITIGIILOR**

**22.1. ACHIZITORUL** şi **FURNIZORUL** vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**22.2.** Dacă după 15 de zile de la începerea acestor tratative neoficiale **ACHIZITORUL** şi **FURNIZORUL** nu reuşesc să rezolve în mod amiabil o divergenţă contractuală, litigiul va fi depus judecării de către instanţele judecătoreşti din raza de domiciliu al achizitorului.

**Art. 23. CLAUZA DE PRELUCRARE A DATELOR:**

**23.1** **Părțile** sunt conștiente de faptul că normele europene din Regulamentul 679/2016 se aplică oricărui operator de date sau imputernicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părțile confirmă respectarea deplină a următoarelor prevederi, inclusiv dar fără a se limita la:

- capacitatea de a respecta drepturile persoanelor vizate privind ștergerea, corectarea sau transferul informațiilor personale

- informarea in caz de breșă de date a tuturor destinatarilor relevanți, într-un interval maxim de 72 ore și, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenția acestuia,

- îndeplinirea tuturor îndatoririlor obligatorii privind documentarea conformării cu Regulamentul 679/2016.

**23.2 Părțile** pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemena perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

**23.3 Datele cu caracter personal** schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce priveşte obligațiile asumate prin această clauză:

- vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal

- vor preveni utilizarea fără autorizație a sistemelor de prelucrare a datelor

- se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare

- se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se doreşte să se efectueze transferul datelor cu caracter personal prin mijloace de transmitere a datelor

- se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor

- se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul incheiat între Părți

- se vor asigura că datele cu caracter personal sunt protejate de distrugere sau pierdere accidentală

- se vor asigura că datele colectate în scopuri diferite pot fi prelucrate separate.

**Art. 24. LIMBA CARE GUVERNEAZĂ CONTRACTUL**

**24.1** Limba care guvernează contractul este limba română.

**Art. 25. CLAUZE FINALE**

**25.1.** Modificarea prezentului contract se face numai prin act adiţional încheiat între părţile contractante.

**25.2.** Modificările contractului subsecvent pot viza, doar:

 prelungirea termenului/ termenelor de livrare; și/sau

 suplimentarea cantității de Produse;

**25.3.** Prezentul contract reprezintă voinţa părţilor

**25.4.** În cazul în care părţile îşi încalcă obligaţiile lor, neexercitarea de partea care suferă vreun prejudiciu a dreptului de a cere executarea întocmai sau prin echivalent bănesc a obligaţiei respective, nu înseamnă că ea a renunţat la acest drept al său.

**25.5.** Orice notificare sau altă comunicare pe care este obligată sau autorizată o parte să o trimită celeilalte părţi, va fi trimisă prin curier, poştă, prin transmisie fax sau prin e-mail.

Nici o notificare, aprobare, acceptare, renunţare, consimţământ sau altă comunicare făcută de **ACHIZITOR** sau **FURNIZOR** nu va fi valabilă decât dacă va fi făcută în scris şi semnată din partea expeditorului.

**Art. 26. LEGEA APLICABILĂ CONTRACTULUI**

**26.1.** Contractul va fi interpretat conform legilor din România.

Prezentul contract a fost semnat astăzi  ...................... într-un număr de 2 exemplare, fiecare având un număr de ....... file (inclusiv anexa care constituie parte integrantă a prezentului contract), câte un exemplar pentru fiecare parte.

Achizitor,**Spitalul de Psihiatrie TULGHEȘ** Furnizor,

Manager

**S.C**

Director Financiar – Contabil

Comp.Achiziţii publice, Contractare

Întocmit/Vizat,